CELEX: 62013CA0631
Language: fi
Date: 2015-01-15 00:00:00
Title: Asia C-631/13: Unionin tuomioistuimen tuomio (kahdeksas jaosto) 15.1.2015 (ennakkoratkaisupyyntö, jonka on esittänyt Oberster Patent- und Markensenat – Itävalta) – Arne Forsgren v. Österreichisches Patentamt (Ennakkoratkaisupyyntö – Ihmisille tarkoitetut lääkkeet – Lisäsuojatodistus – Asetus (EY) N:o 469/2009 – Vaikuttavan aineen käsite – Konjugoitu pneumokokkirokote – Pediatrinen käyttö – Kantajaproteiini – Kovalenttisidos)

2.3.2015   
            
            
               FI
            
            
               Euroopan unionin virallinen lehti
            
            
               C 73/7
            
         
      Unionin tuomioistuimen tuomio (kahdeksas jaosto) 15.1.2015 (ennakkoratkaisupyyntö, jonka on esittänyt Oberster Patent- und Markensenat – Itävalta) – Arne Forsgren v. Österreichisches Patentamt
      (Asia C-631/13) (1)
      
      (Ennakkoratkaisupyyntö - Ihmisille tarkoitetut lääkkeet - Lisäsuojatodistus - Asetus (EY) N:o 469/2009 - Vaikuttavan aineen käsite - Konjugoitu pneumokokkirokote - Pediatrinen käyttö - Kantajaproteiini - Kovalenttisidos)
      (2015/C 073/09)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberster Patent- und Markensenat
      
         Pääasian asianosaiset
      
      
         Valittaja: Arne Forsgren
      
         Vastapuoli: Österreichisches Patentamt
      
         Tuomiolauselma
      
      
                  1)
               
               
                  Lääkkeiden lisäsuojatodistuksesta 6.5.2009 annetun Euroopan parlamentin ja neuvoston asetuksen (EY) N:o 469/2009 1 artiklan b alakohtaa ja 3 artiklan a alakohtaa on tulkittava siten, etteivät ne lähtökohtaisesti estä sitä, että vaikuttavan aineen perusteella voidaan myöntää lisäsuojatodistus, kun tämä vaikuttava aine muodostaa kovalenttisidoksen muiden lääkkeen koostumukseen kuuluvien vaikuttavien aineiden kanssa.
               
            
                  2)
               
               
                  Asetuksen N:o 469/2009 3 artiklan b alakohtaa on tulkittava siten, että se on esteenä lisäsuojatodistuksen myöntämiselle vaikuttavalle aineelle, jonka vaikutus ei sisälly myyntiluvan kattamiin hoitotarkoituksiin.
               
            
                  3)
               
               
                  Asetuksen N:o 469/2009 1 artiklan b alakohtaa on tulkittava siten, että polysakkaridivasta-aineeseen kovalenttisidoksen avulla konjugoitu kantajaproteiini voidaan luokitella tässä säännöksessä tarkoitetuksi vaikuttavaksi aineeksi vain, jos osoitetaan, että sillä on oma farmakologinen, immunologinen tai metabolinen vaikutuksensa, jonka myyntiluvan mukaiset hoitotarkoitukset kattavat, mikä ennakkoratkaisua pyytäneen tuomioistuimen on tarkistettava pääasian oikeusriidan kaikki seikat huomioon ottaen.
               
            
         (1)  EUVL C 61, 1.3.2014.